钦定古今图书集成/理学汇编/字学典/第110卷 > 汪藻
## 钦定古今图书集成/理学汇编/字学典/第110卷 > 汪藻

按《宋史》本传：“汪藻，字彦章。”〈号浮溪〉饶州德兴人。中进士
第，调婺州观察推官。徽宗亲制《君臣庆会阁诗》，群臣
皆赓进，惟藻和篇，众莫能及。除《九域图志》所编修官。
钦宗即位，迁起居舍人。高宗践祚，拜翰林学士。帝以
所御白团扇，亲书“紫诰仍兼绾，黄麻似六经”十字以
赐，缙绅艳之。绍兴二年，除龙图阁直学士，升显谟阁
学士。

按《玉堂杂记》：学士院中有榜曰“摛文堂”，徽宗御书，赐
强承旨渊明。今乃汪彦章内翰藻所篆。

按《鸿庆集》：“浮溪工大小篆，得李斯、阳冰用笔意。”